Мінімальная колькасць пытанняў у навучальнай рабоце

Калі навучальная работа ўтрымлівае адну або больш Табліц Зместу - гэты параметр звычайна ўсталёўваецца. Яго значэнне ўсталёўвае ніжнюю мяжу па колькасці пытанняў, якія разглядаюцца пры разліку адзнакі. Гэта не змушае студэнта адказваць менавіта на гэтую колькасць пытанняў навучальнай работы.

Да прыкладу, усталяванне гэтага параметру ў значэнне 20, дае ўпэўненасць у тым, што студэнт бачыў, прынамсі, гэтую колькасць пытанняў, перш чым адзнака была выстаўленая. Разгледзім выпадак, калі студэнт паглядзеў змест навучальнай работы з 5-цю старонкамі і адказаў на ўсе адпаведныя пытанні правільна, пасля чаго быў выбраны канец навучальнай работы (у выпадку калі ёсць такі пункт у Табліцы зместу). Калі гэты параметр не быў вызначаны, адзнака была б 5 з 5, што азначае 100%. Аднак з устаноўкай гэтага параметру ў значэнне 20, адзнака была б зніжаная да 5 з 20 , што азначае 25%. У выпадку, калі студэнт прайшоў праз усю навучальную работу і бачыў 25 старонак і пытанняў, але правільна адказаў толькі на 23 пытанні, ягоная адзнака была б 23 з 25, што азначае 92%.

Калі гэты параметр задзейнічаны, тады старонка навучальнай работы, якая адкрываецца, павінна паведаміць нешта накшталт:

> У гэтай навучальнай рабоце мяркуецца, што Вы павінны адказаць, прынамсі, на N пытанняў. Вы можаце адказаць на большую колькасць, калі жадаеце, аднак калі Вы адкажаце менш чым на N пытанняў, Вашая адзнака будзе разлічаная з разліку агульнай колькасці Вашых адказаў.

Дзе, зразумела, "N" заменены значэннем параметру, які вы выбіраеце.

Калі гэты параметр усталяваны, студэнтам гаворыцца на колькі пытанняў яны адказалі і на колькі маюць даць адказ.