# Філасофія

> Праект і далейшае развіццё сістэмы Moodle будуюцца на адмысловай філасофіі навучання, вобразе мыслення, які коратка можна назваць "сацыяльная канструктыўная педагогіка". (Некаторыя навукоўцы, магчыма, ужо падумалі: "чарговая бязглуздзіца з адукацыі ў галіне праграмнага забеспячэння" і пацягнуліся да мышкі, але, калі ласка, прачытайце да канца – гэта можа апынуцца карысным для любой галіны!).

> Аперуючы простымі тэрмінамі і раскрыўшы чатыры асноўныя паняцці , якія хаваюцца за дадзенай фразай, мы паспрабуем растлумачыць, што яна азначае. Улічыце, што кожнае з паняццяў уяўляе адно меркаванне з велізарнай колькасці разнастайных даследаванняў, а таму можа падацца не зусім пераканаўчымі, калі Вы ўжо чыталі аб гэтым раней.

> Калі ж гэтыя паняцці для вас новыя, тады цалкам верагодна, што гэтыя ідэі спачатку будзе складана зразумець. Рэкамендуем Вам прачытаць іх больш уважліва і ўзгадаць уласны досвед вывучэння чаго б то ні было.

> ### 1. Канструяванне

> > Гэта паняцце сцвярджае, што людзі актыўна выбудоўваюць новыя веды па меры ўзаемадзеяння з навакольным светам.

> > Усё, што Вы чытаеце, бачыце, чуеце, адчуваеце, да чаго датыкаецеся, праходзіць выпрабаванне ўсімі раней набытымі ведамі. Калі гэтая новая інфармацыя аказваецца жыццяздольнай, то яна здольная сфармаваць у Вас новыя веды. Веды ўмацоўваюцца, калі Вы з поспехам карыстаецеся імі у больш шырокім Вашым асяроддзі. Вы не проста блок памяці, які пасіўна "паглынае" інфармацыю, і веды не могуць быць проста перададзены Вам шляхам чытання або праслухоўвання інфармацыі.

> > Мы не гаворым, што Вы не можаце навучыцца чаму-небудзь ў выніку чытання інфармацыі з Web-старонкі або прагляду лекцыі. Вядома, можаце. Мы проста падкрэсліваем, што пры навучанні мае месца больш інтэрпрэтацыя, чым простая перадача інфармацыі ад аднаго мозга іншаму.

> ### 2. Канструктывізм

> > Сэнс гэтага паняцця ў сцвярджэнні пра тое, што навучанне асабліва эфектыўна, калі навучэнец стварае нешта для перадачы досведу іншым. Навучэнец выбудоўвае маўленчыя паведамленні, інтэрнэт-паведамленні, больш складаныя артэфакты, як, прыкладам, твор выяўленчага мастацтва, дом або камплект праграмнага забеспячэння.

> > Напрыклад, Вы можаце прачытаць гэтую старонку некалькі разоў, але ўжо заўтра нічога не будзеце памятаць. Тым не менш, калі б Вы паспрабавалі растлумачыць гэтыя ідэі камусьці яшчэ сваімі словамі або падрыхтаваць слайды, якія ілюструюць гэтыя паняцці, то гарантуем Вам, што Вы самі дабіліся б лепшага разумення гэтых паняццяў. Таму людзі і вядуць запісы падчас лекцый, нават калі ніколі не вяртаюцца да яго ў далейшым.

> ### 3. Сацыяльны канструктывізм

> > Сацыяльны канструктывізм падымае ўжо згаданыя паняцці да ўзроўню сацыяльнай групы, чальцы якой у супрацоўніцтве ствараюць малую культуру сумесных артэфактаў, вынікаў дзейнасці, якія маюць агульныя значэнні. Калі хтосьці пагружаецца ў падобную культуру, ён знаходзіцца ў бесперапынным працэсе навучання на розных узроўнях, з'яўляючыся часткай гэтай культуры.

> > Простым прыкладам з'яўляецца кубак. Гэты прадмет можа выкарыстоўвацца для тысячы розных мэтаў, але яго форма мае на ўвазе наяўнасць нейкага "ведання" аб захоўванні вадкасцяў. Больш складаны прыклад – анлайн-курс. Тут не толькі "формы" інструментарыя паказваюць на то, як павінен працаваць такі курс, але і праца і тэксты, створаныя ў групе ў цэлым дапамогуць устанавіць, як кожны ўдзельнік курса дзейнічае ў складзе групы.

> ### 4. Звязанае і самастойнае

> > Гэтая канцэпцыя дае больш глыбокі дослед матывацыі паводзінаў асобных людзей у працэсе дыскусіі. Самастойныя пазнанне – гэта калі хтосьці стараецца заставацца аб'ектыўным і засноўвацца на фактах. Ён мае схільнасць абараняць уласныя меркаванні, карыстаючыся логікай для знаходжання слабых месцаў у меркаваннях апанента. Звязаныя пазнанне ўяўляе сабой больш эмацыйны падыход, які дапускае суб'ектыўнасць. Пры гэтым чалавек стараецца слухаць і задаваць пытанні для разумення іншага пункту гледжання. Сканструяванае пазнанне – гэта калі чалавек карыстаецца абодвума з вышэйпададзеных падыходаў і здольны вылучыць які-небудзь з іх, як найбольш прыдатны да бягучай сітуацыі.

> > У цэлым, здаровая колькасць звязаных паводзінаў у складзе згуртавання навучэнцаў – гэта магутны стымул для навучання, паколькі ён не толькі аб'ядноўвае людзей, але і спрыяе з'яўленню глыбейшых разважанняў і перагляду існуючых перакананняў.

> Абдумванне гэтых пытанняў дапаможа Вам сфакусавацца больш на тым досведзе, які можа апынуцца карысным для вучобы з пункту гледжання навучэнца, чым на публікацыі і ацэнцы інфармацыі, якой яны павінны валодаць, паводле Вашага пункту гледжання. Гэта таксама дапаможа Вам зразумець, як кожны ўдзельнік курса можа быць адначасова настаўнікам і навучэнцам. Як настаўнік Вы зможаце перастаць быць проста "крыніцай ведаў" і ператворыцеся ў натхняльніка, у ролевую мадэль для класа. Г. зн. Вы будзеце звязаныя са студэнтамі на індывідуальным узроўні, працуючы з іх канкрэтнымі запатрабаваннямі. Вы будзеце мадэраваць дыскусіі і работу такім чынам, каб накіроўваць студэнтаў у цэлым да дасягнення вучэбных мэтаў групы.

> Безумоўна Moodle не навязвае такі тып паводзінаў, але гэта яго лепшая ўласцівасць у сэнсе падтрымкі працэсу навучання. У будучыні па меры стабілізацыі тэхнічнай інфраструктуры Moodle, далейшыя пераўтварэнні ў галіне педагагічнай падтрымкі стануць асноўным напрамкам у развіцці сістэмы Moodle.

Дакументацыя Moodle

Version: $Id$