Szöveg formázása

Ha szöveget írunk Moodle-ban, ehhez többféle forma közül választhatunk jártasságunknak és a használt böngésző típusának megfelelően.

Rendszerint ezt a beállítást alapértéken hagyhatjuk, így a dolgok a várható módon fognak majd működni.

1. A Moodle automatikus formája

Ezt a formát akkor a legjobb választani, ha adatbevitelre szokásos űrlapokat használunk (a richtext HTML-szerkesztő helyett). Ez esetben ugyanúgy gépelhetünk, mint ha egy e-mailt készülnénk elküldeni.

A szöveg elmentésekor a Moodle egy sor dolgot végrehajt ahhoz, hogy automatikusan megformázza számunkra a szöveget.

Például az olyan URL-címeket, mint a http://yahoo.com vagy akár a www.yahoo.com, átalakítja hivatkozásokká.

A sortöréseket megőrzi, az üres sorok pedig új bekezdéseket fognak jelölni.

Az emotikonokat, például a ":-)" jelet, automatikusan átalakítja grafikus megfelelőjükké.

Ha akarjuk, beágyazhatunk HTML-kódot is a szövegbe, amely megőrződik.

További tájékoztatás a Moodle automatikus formázásáról

2. HTML-forma

Ez a forma feltételezi, hogy szövegünk kizárólag HTML-t tartalmaz. Ha HTML-szerkesztővel dolgozunk, ez lesz az alapértelmezett forma - az eszköztáron szereplő összes parancs HTML-t állít elő.

Ha nem a richtext HTML-szerkesztőt használjuk, akkor is helyezhetünk el HTML-kódot a szövegben, melynek pontosan szándékunk szerint kell megjelennie.

A Moodle automatikus formázásával ellentétben itt semmilyen automatikus formázásra nem kerül sor.

További tájékoztatás a HTML Moodle-ban való használatáról

További tájékoztatás a Richtext HTML-szerkesztőről

3. Egyszerű szöveges forma

Ez a forma hasznos, ha nagyon sok olyan kódot vagy HTML-t akarunk használni, amelyet a megírt módon szeretnénk megjeleníteni.

Itt is megőrződnek a szóközök és a sortörések, de egyéb tekintetben a szöveg érintetlen marad.

4. Wiki szövegforma

Ennél a formánál a wiki néven ismert szöveggépelési módot használjuk.

Ezzel még olvasható formában gépelhetünk, de a szöveg automatikusan átalakítható HTML-szöveggé, a hozzá tartozó fejlécekkel, listákkal és bonyolult formázási megoldásokkal együtt.

További információk a wiki formával kapcsolatosan