Paghahambing ng mga Pagtatasa

Sa workshop, karaniwan na tinatasa ng guro at mga mag-aaral ang iisang gawa. Kung gagamitin ang mga halimbawa, tatasahin muna ito ng guro bago tasahin ng mag-aaral ang piling bilang ng mga ito. Ang gawa mula sa mga mag-aaral ay maaaring tasahin ng guro, kahit man lamang bahagi nito, at malamang ay ng ilang mag-aaral. Pinahihintulutan ng workshop ang guro na maggawad ng bahagi ng marka sa pagtatasa ng mag-aaral, at ang nalabing bahagi ng marka ay ibibigay sa pagtatasa ng gawa mismo. (Ang proporsiyon ng mga marka na ibinigay sa dalawang bahagi na ito ay tatakda sa dulo ng wokshop.) Ang pagtatasa ng mag-aaral ay binibigyan ng marka batay sa kung gaano nila nakapareho ang katugmang pagtatasa na ginawa ng guro. (Kung walang pagtatasa ang guro, ang katamtaman ng mga pagtatasa ng kapwa mag-aaral ang gagamitin).

Ang antas ng pagkakasundo ng pagtatasa ng mag-aaral at guro ay nakabatay sa pagkakaiba ng kanilang mga iskor sa magkakahiwalay na elemento (ang totoo ay ang ini-square na mga kaibhan ang ginagamit). Ang mean ng mga kaibhan na ito ay kailangang ikumberte sa isang makabuluhang marka. Pinapahintulutan ng opsiyon na "Paghahambing ng mga Pagtatasa" ang kaunting kontrol sa kung paano ikinukumberte ang mga paghahambing na ito sa marka.

Para magka-ideya kayo sa kung ano ang epekto ng opsiyon na ito, isipin natin ang (medyo madali) kaso ng pagtatasa na may sampung Oo/Hindi na tanong. Halimbawa ay maaaring gumamit ng mga tanong na tulad ng "Wasto ba ang pagkakaformat ng chart?", "$100.66 ba ang kinuwentang tubo?", atbp. ang pagtatasa. Ipalagay natin na may ganitong sampung tanong. Kapag piniĺ ang "Napakaluwag" na kaayusan, ang perpektong pagkakasundo ng pagtatasa ng guro at mag-aaral ay magbibigay ng marka na 100%, kung may isang tanong lamang na hindi nagtutugma ang marka ay 90%, kung may dalawang dipagkakasundo ang marka ay 80%, tatlong dipagkakasundo 70%, atbp.. Mukha namang makatwiran ito at maaaring iniisip ninyo na, bakit kaya tinawag itong "Napakaluwag" na paghahambing. Pag-isipan natin ang kaso ng isang mag-aaral na gumagawa ng lubos na random na pagtatasa, kung saan hinuhulaan lamang niya ang mga sagot sa sampung tanong. Sa katamtaman ay magreresulta ito sa lima sa bawat sampung tanong na magtutugma. Kaya ang pagtatasa ng "unggoy" ay makakatanggap ng marka na 50%. Ang sitwasyon ay magiging mas makatwiran ng kaunti sa "Maluwag"na opsiyon, dahil dito ang random na pagtatasa ay makakakuha ng 20%. Kapag piniĺ ang "Katamtaman", ang random na panghuhula ay makakatanggap ng sero na marka kalimitan. Sa antas na ito, ang marka na 50% ay ibibigay kapag nagkakasundo sa walong tanong sa kabuuang sampu ang dalawang pagtatasa. Kapag tatlong tanong ang dinagkakasundo ang markang ibibigay ay 25%. Kapag ang opsiyon ay itinakda sa "Istrikto", ang pagkakaroon ng dalawang tanong na dimagkasundo ay magbibigay ng markang 40%. Sa "Napakaistrikto", ang dipagkakasundo sa dalawa tanong lamang ay magbababa sa marka sa 35% at ang pagkakaroon ng iisang tanong na dipinagkakasunduan ay magbibigay ng marka na 65%.

Medyo artipisyal ang halimbawang ito dahil ang karamihang pagtatasa ay karaniwang may mga elemento na may mas malaking agwat ng mga halaga kaysa sa Oo o Hindi. Sa mga kasong ito, ang paghahambing ay mas malamang na magresulta sa medyo mas mataas na marka kaysa sa mga halagang binanggit sa itaas. Ang iba't-ibang antas (Napakaluwag, Maluwag, Katamtaman...) ay ibinigay upang mapino ng guro ang mga paghahambing. Kung sa palagay nila na ang mga markang ibinibigay para sa mga pagtatasa ay napakababa, dapat ay ilipat ang opsiyong ito sa "Maluwag" o kahit pa "Napakaluwag" na pagpipilian. Sa kabilang banda, kung sa palagay naman nila ay napakataas ng mga marka para sa mga pagtatasa ng mag-aaral, dapat ilipat ang opsiyon na ito sa "Istrikto" o kahit pa "Napakaistrikto" na pagpipilian. Sa katotohanan, isa itong pagsubok at pagkakamali na ang pinakamaiging pagsimulan ay ang "Katamtaman" na opsiyon.

Sa pagtakbo ng wokshop maaaring ipalagay ng guro na napakataas o napakababa ng markang ibinibigay sa mga pagtatasa ng mag-aaral. Ang mga markang ito ay ipinapakita sa Pang-administrasyon na Pahina ng pagsasanay. Sa kasong ito, maaaring baguhin ng guro ang kaayusang ng opsiyong ito at muling kuwentahin ang mga marka ng pagtatasa ng mag-aaral (ang "Marka ng Pagmamarka"). Ang muling pagkuwenta ay ginagawa sa pamamagitan ng link na "Muling markahan ang Pagtatasa ng Mag-aaral", na matatagpuan sa pang-administrasyon na pahina ng workshop. Ligtas na gawin ito sa anumang oras sa workshop.